Diari Oficial de la Generalitat Valenciana


Sumari del DOGV 2691, del 19-02-1996 (1996/837502)

RESOLUCIÓ de 22 de desembre de 1995, de la Conselleria de Sanitat i Consum, per la qual modifica l'Ordre de 5 de setembre de 1994, de la Conselleria de Sanitat i Consum, per la qual es regula el transport concertat d'usuaris del Servei Valencià de Salut i les dietes d'hostatge i manutenció, en l'àmbit la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2691

Data del DOGV
:   19-02-1996

Secció del DOGV
:   ALTRES DISPOSICIONS

Número del document
:   1996/837502


Data del document
:   22-12-1995

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

RESOLUCIó de 22 de desembre de 1995, de la Conselleria de Sanitat i Consum, per la qual modifica l'Ordre de 5 de setembre de 1994, de la Conselleria de Sanitat i Consum, per la qual es regula el transport concertat d'usuaris del Servei Valencià de Salut i les dietes d'hostatge i manutenció, en l'àmbit la Comunitat Valenciana.   
Vista l'Ordre de 5 de setembre de 1994 (DOGV de 23.09.94) de la Conselleria de Sanitat i Consum, per la qual es regula el transport no concertat d'usuaris del Servei Valencià de Salut i dietes d'hostatge i de manutenció a l'àmbit de la Comunitat Valenciana, correcció d'errades de l'Ordre (DOGV, de 13.02.95) i Resolució de 6 d'abril de 1995 (DOGV, de 18.05.95).  
Atés que l'esmentada ordre en l'àmbit de l'hemodiàlisi estableix un tipus específic de tarifa, a fi de promoure una total cobertura del cost.  
Atés que la progressiva homogeneïtat que es pretén amb l'ordre sobre les tarifes vigents en el moment, en matèria de transport d'hemodiàlisi ja ha estat aconseguida i que en moment actual hi ha situacions concretes en què la cobertura total del cost pot quedar compromesa.  
Vist l'article 5 de l'esmentada ordre, a proposta de la Direcció general del Servei Valencià de Salut, resolc:  
Ruta menor de 80 km = abonament de dos viatges d'anada i de tornada (30 PTA/km), més un suplement de 500 pessetes per ruta i dia. Percebre l'esmentada suplement no és compatible amb el cobrament de qualsevol altre suplement dels establits en l'ordre (hora d'espera addicional o servei urbà).  
Tal com diu l'Ordre de 5 de setembre de 1994, per a considerar una ruta és imprescindible el requisit d'un mínim de dos pacients per ruta, no ha de superar el cost global, el que suposaria si tots es traslladen en taxi no ruta. No obstant això, es considera taxi-ruta, als efectes econòmics les situacions excepcionals avaluades i autoritzades per la direcció territorial encara que no complisquen algun dels requisits indicats abans.  
Serveis urbans:  
Taxi-ruta = 7.875 PTA/pacient/mes  
Taxi no ruta = 7.875 PTA/pacient/mes  
Als efectes de percebre les subvencions en matèria de transport no concertat i les dietes establides als annexos II i III de l'Ordre de 5 de setembre de 1994, es poden reconéixer endossats a fundacions o associacions sense ànim de lucre, que intervenen en la gestió, en virtut dels acords de consens amb les direccions territorials.  
Aquesta resolució vigirà l'1 de gener de 1996.  
València, 22 de desembre de 1995.- El conseller de Sanitat i Consum: Joaquín Farnós Gauchía.